CELEX: C2005/193/58
Language: da
Date: 2005-08-06 00:00:00
Title: Sag T-205/05: Sag anlagt den 17. maj 2005 af European Dynamics SA mod Kommissionen for De Europæiske Fællesskaber

6.8.2005   
            
            
               DA
            
            
               Den Europæiske Unions Tidende
            
            
               C 193/34
            
         Sag anlagt den 17. maj 2005 af European Dynamics SA mod Kommissionen for De Europæiske Fællesskaber
   (Sag T-205/05)
   (2005/C 193/58)
   Processprog: engelsk
   Ved De Europæiske Fællesskabers Ret i Første Instans er der den 17. maj 2005 anlagt sag mod Kommissionen for De Europæiske Fællesskaber af European Dynamics SA, Athen (Grækenland), ved lawyer N. Korogiannakis.
   Sagsøgeren har nedlagt følgende påstande:
   
               1.
            
            
               Annullation for det første af Kommissionens beslutning, som blev meddelt sagsøgeren ved skrivelse af 3. marts 2005, om at pålægge denne at tilbagebetale et beløb på 59 485 EUR vedrørende »eEBO«-projektet, for det andet af Kommissionens beslutning, som blev meddelt sagsøgeren ved skrivelse af 12. november 2004, om at godtgøre et beløb for arbejdskraft på ikke over 85 971 EUR, og for det tredje af Kommissionens beslutning, som blev meddelt sagsøgeren ved skrivelse af 16. maj 2003, om at opsige kontrakten EDC-53007 eEBO/27873 »eContent exposure and business opportunities«.
            
         
               2.
            
            
               Kommissionen tilpligtes at betale sagsøgerens retlige og andre omkostninger samt udgifter afholdt med henblik på sagens behandling.
            
         Søgsmålsgrunde og væsentligste argumenter:
   Kommissionen har tildelt sagsøgeren en kontrakt vedrørende projektet »eContent exposure and business opportunities« (eEBO). Sagsøgeren gav noget af arbejdet i forbindelse med denne kontrakt i underentreprise, selv om underentreprise ikke var tilladt. Kommissionen foretog herefter en teknisk undersøgelse og krævede en afklaring af visse spørgsmål om det personale, sagsøgeren anvendte. Efter undersøgelsen vedtog Kommissionen den i sagen omtvistede beslutning.
   Til støtte for sine påstande gør sagsøgeren gældende, at Kommissionen begik et åbenbart fejlskøn ved ikke at tage hensyn til, at eEBO-projektet var afhængigt af et andet e-content-projekt, nemlig PICK, og at medkontrahenten på PICK-projektet ikke opfyldte sine forpligtelser. Sagsøgeren gør endvidere gældende, at Kommissionen begik en fejl ved helt at bringe projektet til ophør.
   Endelig anfører sagsøgeren, at Kommissionen tilsidesatte principperne om god forvaltning og gennemsigtighed og ikke sørgede for at bringe visse interessekonflikter af vejen. Efter sagsøgerens opfattelse burde Kommissionen have truffet foranstaltninger, men forsømte det, efter at sagsøgeren havde angivet, at det efter dennes opfattelse var de personlige forhold mellem visse ansatte i Kommissionen og to eksperter, til hvem sagsøgeren havde givet noget af arbejdet i underentreprise, som var grunden til, at projektet mislykkedes.